钦定古今图书集成/明伦汇编/氏族典/第162卷 > 韩浚
## 钦定古今图书集成/明伦汇编/氏族典/第162卷 > 韩浚

按《淄川县志》：“浚，万历戊戌榜进士，授嘉定知县，擢广
西道御史。时神宗静摄日久，浚疏有‘积怠成玩，积玩
成弛’等语，时论韪之。巡鹾两浙，巡按江右，入掌河南
道，佐察典，大计激扬，不遗馀力。转大理寺丞。值山左
大饥，公倡议请赈，获发帑金十万济焉。升佥都御史，
巡抚保定，以疾请告归里。”